פדריקו בלזארטי

**פדריקו בלזארטי** (באיטלקית: **Federico Balzaretti**) הוא כדורגלן עבר איטלקי ששיחק בעמדת המגן השמאלי.

## ביוגרפיה
פדריקו התחיל לשחק כדורגל במועדון הנוער של טורינו כאשר היה בן 6. במהרה הוא בלט בתפקיד המגן השמאלי, והושאל למועדונים וארזה וסיינה בין השנים 1999–2002 כדי לצבור ניסיון. פדריקו זוהה יותר מכל עם אוהדי טורינו והפך לסמלם. 

בעונת 2004/2005 השתתף בלזארטי בעליית הקבוצה לליגה האיטלקית הראשונה - הסרייה A. 

ב-15 באוגוסט 2005 עבר בלזארטי ליריבתה המושבעת של טורינו, יובנטוס, בהעברה חופשית. אשתו הראשונה, ג'סיקה, הייתה בהריון כאשר החליט לעבור ליובנטוס. בכל פעם שבלזארטי חוזר למגרש של טורינו הוא זוכה לקבלת פנים קשה מהקהל המקומי, בשל המעבר, שנתפש בעיניהם כ"בגידה". 

ב-2005–2006 היה חלק מהסגל של יובנטוס תחת המאמן פאביו קאפלו, וזכה באליפות איטליה. שנה לאחר מכן הקבוצה ירדה לליגה השנייה בעקבות פרשת הקאצ'יופולי ובאלזרטי הבקיע את שערו הראשון בבוגרים בניצחון 5-0 של יובנטוס על קורטונה. 

בלזארטי נמכר לפיורנטינה ביולי 2007, אך לא הצליח להשתלב אצל הסגולים. הוא הופיע רק בשישה משחקים במחצית העונה הראשונה של הסרייה א' ובינואר עבר לפלרמו. בפאלרמו, בלזארטי בחר במספר 42 כמחווה לאביו שנולד בשנת 1942. בקבוצת הכדורגל מסיציליה מיד מצא בלזארטי את עצמו כבורג מרכזי בקבוצה, ובנה לעצמו שם של אחד המגנים הטובים באיטליה. 

באוגוסט 2012 חתם בלזארטי על חוזה לשלוש שנים ברומא תמורת 4.5 מיליון אירו. הוא ערך את הופעת הבכורה שלו בתיקו 2-2 נגד קטאניה, ובמהלך הדרבי של הבירה נגד לאציו ב-22 בספטמבר 2013 הבקיע את השער הראשון בניצחון 2-0. במהלך עונתו השנייה סבל מכאבים במפשעה, פציעה שאיימה לסיים לו את הקריירה. בעקבות הפציעה בלזארטי נאלץ לעבור מספר ניתוחים ולבסוף חזר במשחק הליגה האחרון של רומא לעונת 2014/2015 ב-31 במאי 2015. 

ב-12 באוגוסט 2015 הכריז פדריקו בלזארטי על פרישה מכדורגל מקצועני. הוא הסביר שנכשל בהחלמה מהפציעה, שאיתה התמודד במשך שנתיים, וזו הסיבה לכך שהוא פורש מכדורגל בגיל 33. את ההחלטה חשף השחקן במסיבת עיתונאים. "אני פורש מכדורגל. לצערי הפציעה לא הותירה לי ברירה אלא לתלות את הנעליים. זו הייתה החלטה קשה בשבילי, אבל אני לא יכול להמשיך לשחק בצורה שאני רוצה ב-100 אחוז. בשנה שעברה במסיבת העיתונאים האחרונה כאן, אמרתי שאני רוצה לחזור למגרש בשביל עוד משחק אחד במדי רומא והצלחתי לשחק עוד 90 דקות עם רומא ואני רוצה להודות לכולם במועדון הזה שהגשימו לי את החלום האחרון הזה. אני שמח שביליתי את החודשים האחרונים של העונה בקבוצה הזו ומאושר שסיימנו במקום השני".

בלזארטי נשוי לבלרינה ידועה באיטליה בשם אלאונורה אבגנאטו, החתונה שלהם נערכה בקיץ 2011 בעיר פאלרמו. הילדה הראשונה שלהם, ג'וליה נולדה בינואר 2012 ובנוסף לבלזארטי יש עוד שתי בנות מנישואיו הקודמים.

### קריירה בנבחרת איטליה
אחרי ששיחק בנבחרות הנוער בין השנים 2000–2002, ערך בלזארטי את הופעת הבכורה שלו בנבחרת הבוגרת תחת המאמן צ'זרה פראנדלי ב-17 בנובמבר 2010, במשחק ידידות נגד . הוא נכלל בסגל הנבחרת לאליפות אירופה 2012, והפך למגן השמאלי בהרכב הפותח במשחק השלישי של שלב הבתים כשאיטליה עברה לשחק במערך 4-4-2. הוא גם שיחק את כל המשחק נגד  כמגן ימני בעקבות היעדרותו של כריסטיאן מאג'ו שהיה מושעה ואיניאציו אבאטה שהיה פצוע אבל ישב על הספסל. באותו טורניר הגיע נבחרתו, נבחרת איטליה, לגמר אך הפסידה בו לספרד.

## תארים
;מועדונים
;יובנטוס 
* סרייה ב' - מקום ראשון 2006/2007 
;רומא 
* גביע איטליה - סגנית 2012/2013 
* סרייה א' - סגנית 2013/2014, 2014/2015
;נבחרת
* אליפות אירופה בכדורגל - סגנית 2012 
;תארים אישיים
* קבוצה השנה בסרייה א' - מגן שמאלי 2011/2012

## קישורים חיצוניים

קטגוריה:כדורגלנים איטלקים
קטגוריה:מגני כדורגל איטלקים
קטגוריה:טורינו: כדורגלנים
קטגוריה:כדורגלני טורינו
קטגוריה:כדורגלני וארזה
קטגוריה:כדורגלני יובנטוס
קטגוריה:כדורגלני פיורנטינה
קטגוריה:כדורגלני פלרמו
קטגוריה:כדורגלני סיינה
קטגוריה:כדורגלני רומא
קטגוריה:כדורגלני נבחרת איטליה
קטגוריה:כדורגלני יורו 2012
קטגוריה:איטלקים שנולדו ב-1981